
LĒMUMS
Tukumā 

2026. gada 29. oktobrī						Nr. TND/1-1.1/26/568 
(prot. Nr. 11, 62. §)

Par pašvaldības nekustamā īpašuma – dzīvokļa 
īpašuma “Draudzības” - 20, Viesatās, Viesatu pagastā,
Tukuma novadā, otrās izsoles rezultātiem un 
trešās izsoles noteikumu apstiprināšanu 

Tukuma novada domes Īpašumu apsaimniekošanas un privatizācijas komisijas (turpmāk – Komisija) no 2026. gada 12. jūnija līdz 2026. gada 13. jūlijam pašvaldības nekustamā īpašuma, kas sastāv no dzīvokļa īpašuma “Draudzības” - 20, Viesatās, Viesatu pagastā, Tukuma novadā, kadastra numurs 9090 900 0018, 63 m2 platībā, kopīpašuma 630/22834 domājamās daļas no būves ar kadastra apzīmējumu 9090 002 0249 001, kopīpašuma 630/22834 domājamās daļas no zemes ar kadastra apzīmējumu 9090 002 0249 (turpmāk – Nekustamais īpašums), rīkotā otrā elektroniskā izsole atzīstama par nenotikušu, jo izsolei autorizējās tikai viens izsoles dalībnieks, kurš neizpildīja izsoles noteikumu 37. punktā paredzēto pienākumu – noteiktajā kārtībā un termiņā nesamaksāja izsolē nosolīto augstāko cenu. 
Publiskas personas mantas atsavināšanas likuma 30. panta otrā daļa noteic, ka, nokavējot noteikto samaksas termiņu, nosolītājs zaudē iesniegto nodrošinājumu (16. pants), bet mantas atsavināšana turpināma šā likuma 32. pantā noteiktajā kārtībā., 32. panta otrās daļas 1. punkts noteic, ka pēc otrās nesekmīgās izsoles institūcija, kas organizē nekustamā īpašuma atsavināšanu, var rīkot trešo izsoli ar augšupejošu soli, pazeminot izsoles sākumcenu ne vairāk kā par 60 procentiem no nosacītās cenas.
Saskaņā ar sertificēta vērtētāja Sabiedrības ar ierobežotu atbildību “VCG Ekspertu grupa”, reģistrācijas Nr. 40003554692, turpmāk – SIA “VCG Ekspertu grupa” (īpašumu vērtētājs Guntars Pugejs, profesionālās kvalifikācijas sertifikāts Nr. 79) 2026. gada 28. janvāra vērtējumu Nekustamā īpašuma tirgus vērtība ir 1 800,00 euro (viens tūkstotis astoņi simti euro).
Ar Tukuma novada domes 2026. gada 26. februāra lēmumu Nr. TND/1-1.1/26/85 “Par pašvaldības nekustamā īpašuma – dzīvokļa īpašuma “Draudzības” - 20, Viesatās, Viesatu pagastā, Tukuma novadā, atsavināšanu un izsoles noteikumu apstiprināšanu” (prot. Nr. 2, 32. §) noteikta pirmās izsoles sākumcena (nosacītā cena) 3 000,00 euro (trīs tūkstoši euro).
Ar Tukuma novada domes 2026. gada 28. maija lēmumu Nr. TND/1-1.1/26/241 “Par pašvaldības nekustamā īpašuma – dzīvokļa īpašuma “Draudzības” - 20, Viesatās, Viesatu pagastā, Tukuma novadā, atsavināšanu un otrās izsoles noteikumu apstiprināšanu” (prot. Nr. 5, 21. §) noteikta otrās izsoles sākumcena (nosacītā cena) 2 400,00 euro (divi tūkstoši četri simti euro).
Pamatojoties uz minēto, Komisija 2026. gada 8. oktobra sēdē ir sagatavojusi lēmuma projektu izskatīšanai Finanšu komitejā un Tukuma novada domes sēdē ar ierosinājumu rīkot Nekustamā īpašuma trešo elektronisko izsoli, samazinot pirmās izsoles sākuma cenu (nosacīto cenu) par 50 procentiem un iesakot noteikt trešās izsoles sākuma cenu 1 500,00 euro (viens tūkstotis pieci simti euro).
Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu un Publiskas personas mantas atsavināšanas likuma 30. panta otro daļu un 32. panta otrās daļas 1. punktu, ņemot vērā Komisijas 2026. gada 8. oktobra sēdes lēmumu, Tukuma novada dome nolemj:

1. atzīt Komisijas no 2026. gada 12. jūnija līdz 2026. gada 13. jūlijam rīkoto Nekustamā īpašuma izsoli par nenotikušu,

2. uzdot Komisijai rīkot Nekustamā īpašuma trešo elektronisko izsoli ar augšupejošu soli, nosakot Nekustamā īpašuma sākumcenu 1 500,00 euro (viens tūkstotis pieci simti euro), 

3. apstiprināt Nekustamā īpašuma trešās izsoles noteikumus Nr. 80 (pielikumā),

4. informāciju par izsoli publicēt laikrakstā “Latvijas Vēstnesis”, elektronisko izsoļu vietnē https://izsoles.ta.gov.lv un pašvaldības tīmekļvietnē www.tukums.lv,

5. uzdot pašvaldības izpilddirektoram Ivaram Liepiņam veikt kontroli par lēmuma izpildi.




Domes priekšsēdētājs						Gundars Važa

